ઓટો ડેસ્કઃ જો તમારી પાસે મારુતિની કાર છે તો તમારી માટે સારા સમાચાર છે. મારુતિ સુઝુકી દ્વારા એક નવી સર્વિસ શરૂ કરવામાં આવી છે. જે અનુસાર જો તમારી ગાડી રસ્તા પર ખરાબ થઇ જશે તો કંપની તરફથી 5થી 10 મિનિટની અંદર ઓનરોડ સર્વિસ આપવામાં આવશે. આ માટે કંપની તરફથી ક્વિક રિસ્પોન્સ ટીમ બનાવવામાં આવી છે. આ ટીમ ફોર વ્હીલરમાં નહીં પરંતુ ટૂ વ્હીલરમાં આવશે. શુક્રવાર(24 ઓગસ્ટ)થી કંપનીએ આ સેવા શરૂ કરી છે. હાલ 300 જેટલા મેકેનિક શુક્રવારથી બાઇકમાં પોતાની સેવા આપશે. આ મેકેનિક સુઝુકીની બાઇક્સ યૂઝ કરશે.